रटलाई. गरवाड़ा पंचायत के मोरुखेड़ी में चल रही सात दिवसीय भागवत कथा में कथावाचक पंडित संजय तिवारी ने कहा कि गुरु की महिमा अनन्त है। गुरु को पूर्ण निष्ठा के साथ भक्तों का भला करना चाहिए। उन्होंने कहा कि गुरु को परोपकारी होकर समाज में फैल रही बुराइयों को दूर करना चाहिए। कथा के श्रवण के लिए बड़ी संख्या में लोगों की भीड़ पहुंची। सरपंच राघुसिंह तंवर ने बताया कि कथा का समापन रामनवमी पर यज्ञ व हवन के साथ विधि-विधान से किया जाएगा। ग्रामीणों द्वारा मंदिर में शिव-परिवार की मूर्तियों की प्राण-प्रतिष्ठा के साथ स्थापना की जाएगी। इस अवसर पर पूर्व विधायक अनिल जैन,भाजपा जिला मंत्री अमरलाल लोधा,पूर्व उप प्रधान रायसिंह लोधा, युवा नेता धर्मवीर गुर्जर सहित मौजूद रहेंगे।